༄༅༅། །རྨ་ཆེན་སྦོམ་རའི་གསོལ་མཆོད་རབ་སྙན་རྒྱུད་
མང་ཞེས་བྱ་བ་བཞུགས་སོ། །
༄༅། །ཀྱཻ། རབ་མཛེས་རབ་དཀར་མཐོ་བརྗིད་ལྷུན་པོ་ལྟར། །རབ་མང་
རབ་དཀར་གངས་རིའི་འཕྲེང་བས་བསྐོར། །རབ་མང་རབ་སྙན་ཆུ་ཀླུང་གྲངས་མེད་
འབབ། །རབ་མཛེས་རབ་ཏུ་ཡིད་རབ་འཕྲོག་པའི་སར། །རྣམ་རྒྱལ་ཁང་བཟང་ལ་
འགྲན་གཞལ་ཡས་ནས། །རྣམ་འདྲེན་རྒྱལ་བའི་བསྟན་སྲུང་རྨ་རྒྱལ་ཁྱོད། །རྣམ་
མང་ཡུམ་སྲས་འབངས་འཁོར་མ་ལུས་པ། །རྣམ་མང་མཆོད་པའི་གནས་འདིར་
ད་ཚུར་བྱོན། །ཀྱཻ། ལྷག་ལྷག་འོད་འབར་སྣོད་ཡངས་རྒྱ་ཆེའི་ནང་། །མཐོ་མཐོ་
རི་ལྟར་སྤུངས་པའི་བ་ལིཾ་ཏ། །འཁྱིལ་འཁྱིལ་རྒྱ་མཚོའི་དཔལ་འཕྲོག་བཏུང་བའི་
ཚོགས། །ཟབ་ཟབ་སྔགས་དང་ཕྱག་རྒྱས་བརླབས་ཏེ་འབུལ། །སྙན་སྙན་རྔ་གཤང་
དུང་གླིང་འབྲུག་ལྟར་སྒྲོགས། །རྣོ་རྣོ་མདའ་མདུང་རལ་གྲི་དགྲ་སྟ་དང༌། །བརྗིད་
བརྗིད་སྟག་འབྲོང་དོམ་དྲེད་ལ་སོགས་པ། །དུང་དུང་སེམས་ཀྱི་ལྷ་མཆོག་དགྱེས་
ཕྱིར་འབུལ། །སྲ་སྲ་ཁྲབ་རྨོག་ཟ་འོག་བེར་ཆེན་དང་། །འདོད་འདོད་ཀུན་སྩོལ་
རིན་ཆེན་བདུན་ལ་སོགས། །གསལ་གསལ་ཉི་ཟླ་རི་རབ་གླིང་བཞི་སོགས། །བསྟེན་
བསྟེན་དགྲ་ལྷ་གཉན་པོ་དགྱེས་ཕྱིར་འབུལ། །མངར་མངར་བདུད་རྩི་འབུམ་པ་མེ་
364

ལོང་དང༌། །ལྡེམ་ལྡེམ་མདའ་དར་ནོར་གཞོང་ལ་སོགས་པའི། །མཁོ་མཁོ་ཀུན་
ཚང་ཀུན་བཟང་མཆོད་པའི་ཚོགས། །བསྒྲུབ་བསྒྲུབ་སྲུང་མ་གཉན་པོ་མཉེས་ཕྱིར་
འབུལ། །ཀྱེ། སྤྲུལ་བའི་གར་མཛད་སྤྲུལ་སྐུ་པད་འབྱུང་དང་། །བློ་གྲོས་གཏེར་
གྱུར་བློ་བཟང་རྒྱལ་སོགས་ཀྱི། །བསྟན་པ་སྐྱོང་ཞིང་བསྟན་དགྲ་འདུལ་བའི་ཕྱིར། །
བཀའ་བསྒོས་ཇི་བཞིན་བཀའ་ལས་མ་འདར་སྒྲུབས། །ལྷ་མཆོག་རྨ་ཆེན་སྦོམ་ར་
འཁོར་བཅས་ལ། །ལ་འུར་བསྟེན་ཅིང་མཆོད་པས་གསོལ་འདེབས་ན། །ན་ཚ་
དམག་འཁྲུག་མི་འདོད་ཉེས་ཚོགས་ཀུན། །ཀུན་ནས་ཞི་ཞིང་ཆབ་སྲིད་མངའ་ཐང་
་དཔག་མེད་དང་ཚངས་དང་ལྷ་དབང་ལ། །ལ་འགྲན་ཆོས་སྲིད་བཀྲ་ཤིས་
8
ཙེ།
གདངས་སྙན་སྒྲ། །སྒྲ་དབྱངས་འཇིག་རྟེན་ཀུན་ཏུ་ཁྱབ་པར་ཤོག །ཅེས་པ་འདི་ནི་
གཞུང་ལུགས་རབ་འབྱམས་སྨྲ་བ་མཁས་བཙུན་རྒྱ་མཚོ་དང་། ཨ་རིག་དཔོན་བཱ་ཐུར་ནོ་ཡོན་
སོགས་ཀྱིས་བསྐུལ་བའི་ངོར། ཤཱཀྱའི་དགེ་སློང་བློ་བཟང་བསྟན་པའི་ཉི་མས་བདེ་ཆེན་ཆོས་གླིང་
དུ་སྦྱར་བའི་ཡི་གེ་བ་ནི་མདོ་རྒྱུད་ཀུན་ལ་བློ་གྲོས་ཀྱི་རྣམ་དཔྱོད་ཡངས་ཤིང་། བསླབ་གསུམ་རྒྱན་
མཛེས་དཀའ་ཆེན་སྨོན་ལམ་དཔལ་འབྱོར་གྱིས་བགྱིས་པ་འདིས་ཀྱང་འཇིག་རྟེན་ཡངས་པའི་རྒྱལ་
ཁམས་ཐམས་ཅད་དུ་བཀྲ་ཤིས་དགེ་ལེགས་ཀྱི་མཚན་མ་རྒྱ་ཆེན་པོས་ཁྱབ་པར་གྱུར་ཅིག
་ཅིག ། ། །
365